Държавен вестник, бр. 71, 2002 г., стр. 67

Б Р О Й  71
Д Ъ Р Ж А В Е Н   В Е С Т Н И К
С Т Р .  67
Правило 14*
Ограничаване на възможността за оттегля-
не на европейска патентна заявка
От датата, когато трета страна докаже пред
Европейското патентно ведомство, че е иници-
ирала производство за установяване на право,
до датата, на която Европейското патентно
ведомство възобнови производството по изда-
ването, не могат да бъдат оттеглени нито евро-
пейската патентна заявка, нито посочването на
която и да е договаряща страна.
Правило 15*
Подаване на нова европейска заявка от лице,
което има право да заявява
(1) Когато лице, на което е присъдено окон-
чателно решение, че има право на издаване на
европейски патент, подаде нова европейска
патентна заявка по смисъла на чл. 61, алинея
1(б), първоначалната европейска патентна за-
явка се счита за оттеглена от датата на подава-
не на новата заявка за съответните посочени
договарящи страни, за които решението е било
взето или признато.
(2)** Таксите за подаване и проучване са
платими по отношение на новата европейска
патентна заявка в едномесечен срок от съот-
ветното подаване. Таксите за посочване са пла-
тими в шестмесечен срок от датата, на която в
Европейския патентен бюлетин е публикувано
съобщение за изготвянето на доклада от евро-
пейското проучване относно новата европейс-
ка патентна заявка.
(3) Срокът за изпращане на европейските
патентни заявки, предвиден в член 77, алинеи 3
и 5, за нова европейска патентна заявка е чети-
ри месеца от действителната дата на подаване-
то на тази заявка.
Правило 16*
Частично прехвърляне на права въз основа
на окончателно решение
(1) Ако съгласно окончателно решение е
присъдено, че трета страна има право на изда-
ване на европейски патент по отношение само
на част от разкрития в европейска патентна
заявка предмет, чл. 61 и правило 15 се прилагат
mutatis mutandis за тази част.
(2) Когато е необходимо, за посочените до-
говарящи страни, за които е било взето или
признато решението, първоначалната европейс-
ка патентна заявка съдържа претенции, описа-
ние и чертежи, различни от тези за другите
посочени договарящи страни.
(3) Когато в съответствие с член 99, алинея 5
трета страна е заменила предишния притежа-
тел за една или няколко от посочените догова-
рящи страни, патентът, както се поддържа в
производството по възраженията, може да съ-
държа за тези държави претенции, описание и
чертежи, различни от тези за останалите посо-
чени договарящи страни.
Г л а в а  I I
НАЗОВАВАНЕ НА ИЗОБРЕТАТЕЛЯ
Правило 17
Посочване на изобретателя
(1) Посочването на изобретателя се прави в
искането за издаване на европейски патент. Ако
заявителят обаче не е и изобретател или не е
единствен изобретател, посочването се прави в
отделен документ; посочването трябва да
включва фамилията, името и пълния адрес на
изобретателя, както и декларацията по смисъ-
ла на член 81, и трябва да носи подписа на зая-
вителя или негов представител.
(2) Европейското патентно ведомство не
проверява точността на посочването на изоб-
ретателя.
(3)* Ако заявителят не е и изобретател или
не е единствен изобретател, Европейското па-
тентно ведомство информира посочения изоб-
ретател за данните в документа, които се отна-
сят до посочването му, и за останалите данни,
визирани в член 128, алинея 5.
(4) Заявителят или изобретателят не може
да се позове нито на липса на уведомление по
смисъла на алинея 3, нито на каквито и да било
грешки, допуснати в него.
Правило 18**
Публикация на назоваването на изобретателя
(1) Лицето, посочено като изобретател, се
назовава като такъв в публикуваната европейска
патентна заявка и описание към европейски па-
тент, освен ако въпросното лице информира Ев-
ропейското патентно ведомство в писмена фор-
ма, че се отказва от правото си да бъде назовано.
(2) В случай че трета страна подаде в Евро-
пейското патентно ведомство окончателно реше-
ние, съгласно което от заявителя или притежате-
ля на патент се изисква да я посочи като изобре-
тател, се прилагат разпоредбите на алинея 1.
Правило 19
Корекции в посочването на изобретателя
(1) Неправилно посочване на изобретател
може да бъде коригирано само по искане, прид-
ружено със съгласието на погрешно посочено-
то лице, и в случай че такава молба не е била
подадена от заявителя или притежателя на ев-
ропейския патент със съгласието на един от
двамата. Разпоредбите на правило 17 се прила-
гат mutatis mutandis.
*
Виж решение на Разширената комисия по жалбите
G 3/92 (Приложение I).
** Изменено с решение на Административния съвет
от 13.Х.1999 г., което влиза в сила на 1.III.2000 г.
(Официален бюлетин на ЕПВ, 1999, 660).
*
Изменено с решение на Административния съвет
от 8.ХII.1988 г., което влиза в сила на 1.IV.1989 г.
(Официален бюлетин на ЕПВ 1989, 1).
** Последно изменение с решение на Административ-
ния съвет от 13.Х.1999 г., което е влязло в сила на
1.III.2000 г. (Официален бюлетин на ЕПВ 1999, 660).